እንዲህ ስለውጤታቸው ያጫወቱን ለምለም የጫኖ ዶርጋ ሴቶች ካሳቫ ማቀነባበሪያ መሠረታዊ ኅብረት ሥራ ማህበር አባላት ተቀቅሎ ለምግብነት የሚውለውን የካሳቫ ተክል አቀነባብሮ በዱቄት መልክ በማዘጋጀት ለገበያ በማቅረብ ገቢ ማግኘት እንደሚቻል ስልጠና ሲሰጣቸው «እስኪ እንየው» በሚል ስሜት ነበር ስልጠናውን የወሰዱት፡፡ ቀቅለው የሚመገቡት ካዛቫ ዱቄት ይሆናል ብለውም አልገመቱም፡፡ ስልጠናውን ወስደው በተግባር ያዩት አባላቱ ካሳቫ ብቻውንም ሆነ ከሌላ የእህል ዘር ጋር አደባልቆ በማዘጋጀት ገንፎ፣ ቂጣ፣ ዳቦ እንጀራ እያደረጉ መመገብ እንደሚቻል በተግባር አረጋግጠዋል፡፡ በገበያ ላይ ተፈላጊ ሆኖ ገንዘብ እያስገኘላቸው ነው፡፡
